Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Елена Јанчева со службена легитимација број 28-0020 и Нена Велковска со службена легитимација број 28-0021 изврши редовен инспекциски надзор над субјектот на инспекциски надзор Приватна установа за социјална заштита на стари лица ДОМ ЗА СТАРИ ЛИЦА – АСТРЕОН Радовиш, со адреса на Ул.Илија Алексов бр. 137 Рaдовиш, застапувана од Директорот Илија Захариев и со Записник ИП1 16-1 од 11.01.2024 година ја утврди фактичката состојба и врз основа на член 336 став 1 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022 236/2022, 65/2023) го донесе следното:

**Р Е Ш Е Н И Е**

Се наредува на Илија Захариев Директор на Приватна установа за социјална заштита на стари лица ДОМ ЗА СТАРИ ЛИЦА – АСТРЕОН Радовиш објектот кој е сместен на ул. Илија Алексов,, 137 во Радовиш да ги отстрани неправилностите и недостатоците утврдени при вршење на **редовниот инспекциски надзор**, односно да постапи по определените инспекциска мерки :

1.Установата за објектот кој е сместен на ул. Илија Алексов,, 137 во Радовиш да ја усогласи својата работа, своите акти и составот на органите на управување со одредбите на Законот за социјална заштита, односно установата да побара мислење за усогласеност на статутот од Министерството, да побара согласност од градоначалникот на општината на чие подрачје се наоѓа објектот на Установата и да поднесе барање за добивање на дозвола за вршење работи од социјална заштита до комисијата за лиценцирање на даватели на социјални услуги во согласност со член 365, 182 став 6, 167 став 2 и од Законот за социјалната заштита и член 2 и 3 од Правилникот за поблиските услови и критериуми, потребната документација, образецот на барањето за добивање на дозвола за вршење работи од социјална заштита, начинот и постапката за издавање и одземање на дозвола за вршење на работи од социјална заштита и начин на водење на евиденцијата на лиценцирани даватели ( Службен весник на РСМ бр. 264 / 2019 год)

**Рокот за извршување на изречената инспекциска мерка изнесува 30 дена од денот на добивање на решението.**

2. Установата за објектот кој е сместен на ул. Илија Алексов,, 137 во Радовиш со капацитет за сместување од 31 корисник, а спаѓа во групата на установи кои сместуваат до 35 корисници да обезбеди соодветниот број на вработени стручни кадри, односно да вработи социјален работник (ВСС), да вработи еден одговорен работник за нега во смена (медицинска сестра-ССС 4 медицински сестри), да вработи една геронто домаќинка на 15 корисници во смена, односно како исклучок 1 геронто домаќинка за сите корисници во трета смена ( 7 геронтодомакинки). Во договорите за вработување на работниците со установата да се наведе точната адреса на местото-објектот каде работникот ќе ја врши работата, да се наведе називот на работното место, да се наведат податоци за видот на работата за којашто работникот склучува договор за вработување со краток опис на работата што ќе ја врши според договорот за вработување во согласност со член 171 став 6 од Законот за социјалната заштита, член 16 од Законот за установите, член 17 став 1 точка 1 од Правилникот за нормативите и стандардите за простор, опрема, стручни кадри и средства потребни за основање и започнување со работа на установа за социјална заштита за стари лица („Службен весник“ на РМ, бр.125/15).

**Рокот за извршување на изречената инспекциска мерка изнесува 30 дена од денот на добивање на решението**

**3.** Установата за објектот кој е сместен на ул. Илија Алексов,, 137 во Радовиш според капацитетот за сместување од 31 корисник, а спаѓа во групата на установи кои сместуваат до 35 корисници, да вработи едно лице помошен персонал (перална/шивач/хигиена). Во договорот за вработување на работникот со установата да се наведе точната адреса на местото-објектот каде работникот ќе ја врши работата, да се наведе називот на работното место, да се наведат податоци за видот на работата за којашто работникот склучува договор за вработување со краток опис на работата што ќе ја врши според договорот за вработување во согласност со член 171 став 6 од Законот за социјалната заштита, член 16 од Законот за установите, член 18 став 2 алинеја 2 од Правилникот за нормативите и стандардите за простор, опрема, стручни кадри и средства потребни за основање и започнување со работа на установа за социјална заштита за стари лица („Службен весник“ на РМ, бр.125/15)

**Рокот за извршување на изречената инспекциска мерка изнесува 30 дена од денот на добивање на решението**

4.Раководното или друго овластено лице во установата за социјална заштита, е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот.

Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Елена Јанчева со службена легитимација број 27-0020 и Нена Велковска со службена легитимација број 27-0021**,** изврши редовен инспекциски надзор над субјектот на инспекциски надзор Приватна установа за социјална заштита на стари лица ДОМ ЗА СТАРИ ЛИЦА – АСТРЕОН Радовиш, со адреса на Ул. Илија Алексов бр. 137 Рaдовиш, застапувана од Директорот Илија Захариев, и состави Записник ИП1 број 16-1 од 11.01.2024 година во кој се констатирани недостатоци и неправилности во спроведувањето на прописите во постапката за остварување и користење на услугата на вон-семејна социјална заштита –сместување во установа за стари лица.

Врз основа горенаведеното и утврдената фактичка состојба при редовниот инспекциски надзор, се донесе решение како во диспозитивот.

Жалбата не го задржува извршувањето на решението согласно член 340 став 2 од Законот.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-1 од 19.01.2024 година.

**Инспектори за социјална заштита**:

Елена Јанчева

Нена Велковска